**Ministru kabineta noteikumu projekta „Grozījums Ministru kabineta 2003.gada 29.aprīļa noteikumos Nr.241 "Kultūras ministrijas nolikums"” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Grozījums Ministru kabineta 2003.gada 29.aprīļa noteikumos Nr.241 "Kultūras ministrijas nolikums”” izstrādāts, pamatojoties uz Ministru kabineta 2011.gada 26.septembra rīkojuma Nr.476 „Par Latvijas Kultūras koledžas reorganizāciju” 4.punktu. |
|  2. |  Pašreizējā situācija un problēmas |  Saskaņā ar Ministru kabineta 2003.gada 29.aprīļa noteikumu Nr.241 "Kultūras ministrijas nolikums”” 24.32.apakšpunku Latvijas Kultūras koledža ir Kultūras ministrijas padotībā esoša iestāde. Ministru kabineta 2011.gada 26.septembra rīkojuma Nr.476 „Par Latvijas Kultūras koledžas reorganizāciju” (turpmāk – Rīkojums) 1.punkts nosaka, ka saskaņā ar Valsts pārvaldes iekārtas likuma 15.panta trešās daļas 1.punktu un Augstskolu likuma 11.panta otro daļu, kā arī pamatojoties uz Latvijas Kultūras akadēmijas Senāta 2011.gada 6.jūnija lēmumu, līdz 2011.gada 31.decembrim reorganizēt Kultūras ministrijas padotībā esošo valsts izglītības iestādi – Latvijas Kultūras koledžu - un nodot to atvasinātai publiskai personai – Latvijas Kultūras akadēmijai. Koledža turpina pastāvēt kā Latvijas Kultūras akadēmijas aģentūra "Latvijas Kultūras akadēmijas Latvijas Kultūras koledža". Vienlaikus atbilstoši Rīkojuma 4.punktā noteiktajam, līdz 2011.gada 1.novembrim Kultūras ministrijai ir jāsagatavo un kultūras ministram jāiesniedz Ministru kabinetā ar Latvijas Kultūras koledžu reorganizāciju saistītos tiesību aktu projektus. Ņemot vērā iepriekš minēto, veicams grozījums Ministru kabineta 2003.gada 29.aprīļa noteikumos Nr.241 "Kultūras ministrijas nolikums", paredzot, ka no Kultūras ministrijas nolikuma tiek svītrota Latvijas Kultūras koledža |
|  3. |  Saistītie politikas ietekmes novērtējumi un pētījumi | Nav attiecināms. |
|  4. |  Tiesiskā regulējuma mērķis un būtība | Projekts paredz izdarīt grozījumu Ministru kabineta 2003.gada 29.aprīļa noteikumos Nr.241 "Kultūras ministrijas nolikums", paredzot, ka no Kultūras ministrijas nolikuma tiek svītrota Latvijas Kultūras koledža. Noteikumu projekts paredz, ka noteikumi stājas spēkā 2012.gada 1.janvārī. |
|  5. |  Projekta izstrādē iesaistītās institūcijas | Nav attiecināms. |
|  6. |  Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, ņemot vērā grozījuma tehnisko raksturu. |
|  7. |  Cita informācija | Nav. |

|  |
| --- |
| **Anotācijas II; III; IV; V un VI sadaļa – Ministru kabineta noteikumu projekts šīs jomas neskar.** |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Kultūras ministrija |
|  2. |  Projekta izpildes ietekme uz pārvaldes funkcijām | Ministru kabineta noteikumu projekts paredz svītrot Latvijas Kultūras koledžu no Kultūras ministrijas padotībā esošo iestāžu saraksta. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Ministru kabineta noteikumu projekts neparedz jaunu valsts pārvaldes institūciju izveidi.  |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Ministru kabineta noteikumu projekts neparedz esošo valsts pārvaldes institūciju likvidāciju. |
| 5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Ministru kabineta noteikumu projekts neparedz esošo valsts pārvaldes institūciju reorganizāciju. |
|  6. |  Cita informācija | Nav. |

Kultūras ministre S.Ēlerte

Vīza:

valsts sekretāre S. Zvidriņa

12.10.2011. 9:00

428

J.Šumeiko

67330269, juris.sumeiko@km.gov.lv